	ПРЕССЪОБЩЕНИЕ


29 май 2007 г.

Българската народна банка стартира обществено допитване за своята “Предварителна програма за отсичане на възпоменателни монети и отпечатване на възпоменателни банкноти през периода 2008 - 2010 г.” чрез анкета, публикувана на интернет страницата на БНБ. 

До 22 юни 2007 г. всеки участник в анкетата може да даде своя глас чрез натискане на бутоните “Да” или “Не” за включените в програмата възпоменателни монети и банкноти, както и да направи предложения за нови възпоменателни монети и банкноти.

Желанието на Българската народна банка е да отчете общественото мнение за желаната тематика и вида на бъдещите възпоменателни монети и банкноти. Възприемането на този принцип на по-голяма публичност и диалогичност в политиката на БНБ създава по-широки възможности и гъвкавост при определяне на темите за възпоменателните монети и банкноти в средносрочен период.

